b'\n_START_ARTICLE_\nEv\xc3\xa4srasia\n_START_PARAGRAPH_\nEv\xc3\xa4srasiaksi kutsutaan laatikkoa, jossa s\xc3\xa4ilytet\xc3\xa4\xc3\xa4n lounasev\xc3\xa4it\xc3\xa4. Monet ihmiset ottavat ev\xc3\xa4srasioita mukaan esimerkiksi ty\xc3\xb6paikoille tai kouluihin. Ev\xc3\xa4srasioita on monenlaisia, ja ne kertovat joskus, millainen niiden k\xc3\xa4ytt\xc3\xa4j\xc3\xa4 on. Ennen ev\xc3\xa4iden kuljettamiseen saatettiin k\xc3\xa4ytt\xc3\xa4\xc3\xa4 esimerkiksi paperipusseja, mik\xc3\xa4 oli paljon ep\xc3\xa4k\xc3\xa4yt\xc3\xa4nn\xc3\xb6llisemp\xc3\xa4\xc3\xa4 kuin nykyajan ev\xc3\xa4srasiat._NEWLINE_Ev\xc3\xa4srasia on erityisen suosittu Yhdysvalloissa, jossa ei yleens\xc3\xa4 ole j\xc3\xa4rjestetty\xc3\xa4 ty\xc3\xb6paikka- tai kouluruokailua. Koululaisen varustukseen kuuluukin v\xc3\xa4rik\xc3\xa4s, usein sarjakuvahahmoilla koristettu ev\xc3\xa4srasia. Amerikkalaiseen rasiasarjaan kuuluu yleens\xc3\xa4 my\xc3\xb6s yhteensopiva termospullo.'